Пехота 2 әмир гвардияһы ротаһынан һәм 13 сик хеҙмәте батальондарынан (уҡсылар) торған, батальонда — биш рота, барыһы 14 мең кеше. Пехота өлөшләтә бысаҡ-штыклы шыма тәтеле мылтыҡ менән ҡоралланған. Бынан тыш, бик күп элекке фитилле һәм кремнийлы мылтыҡтар ҙа була. Атлы ғәскәр 20 полктан тора (10 мең кеше) һәм 8 уҡсылар полкынан (4 мең кеше) Артиллерияла 20 орудие була. Бохарала пушка ҡойоу һәм дары заводтары була. Хәрбиҙәргә тәьминәт өлөшләтә аҡсалата, шулай уҡ бойҙай менән бирелә. Баш ҡалала 14 орудие менән 10 мең кеше, Шаарҙа һәм Китабта — 6 орудие менән 2 мең кеше, Зыятдин, Ҡарман, Гузар, Шерабада ҡалаларының нығытылған гарнизондары 3 мең кеше тәшкил итә.